ΚΑΝΟΝΙΣΜΟΣ (ΕΚ) αριθ. 840/96 ΤΗΣ ΕΠΙΤΡΟΠΗΣ της 7ης Μαΐου 1996 για καθορισμό ορισμένων διατάξεων εφαρμογής του κανονισμού (ΕΚ) αριθ. 1172/95 του Συμβουλίου σχετικά με τις στατιστικές του εξωτερικού εμπορίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1172/95 του Συμβουλίου, της 22ας Μαΐου 1995, σχετικά με τις στατιστικές για τις ανταλλαγές αγαθών της Κοινότητας και των κρατών μελών της με τις τρίτες χώρες (1), και ιδίως το άρθρο 21,

Εκτιμώντας:

ότι, για την κατάρτιση των στατιστικών του εξωτερικού εμπορίου, πρέπει να καθοριστούν οι λεπτομέρειες εφαρμογής που απαιτούνται για τη συλλογή των στοιχείων, καθώς και για την επεξεργασία, τη διαβίβαση και τη διάδοση των αποτελεσμάτων, κατά τρόπο ώστε να λαμβάνονται εναρμονισμένες στατιστικές 7

ότι πρέπει να αποσαφηνιστεί το αντικείμενο των στατιστικών του εξωτερικού εμπορίου, κατά τρόπον ώστε, κυρίως, να αποφεύγονται οι διπλομετρήσεις ή να αποκλείονται ορισμένες πράξεις καθώς επίσης και να καθοριστεί η περιοδικότητά τους 7

ότι πρέπει να συμπληρωθεί ο ορισμός των στοιχείων που πρέπει να δηλώνονται καθώς και οι λεπτομερείς όροι σύμφωνα με τους οποίους τα στοιχεία αυτά πρέπει να αναφέρονται στο μέσο διαβίβασης των στατιστικών πληροφοριών 7

ότι πρέπει να οριστούν οι ειδικές κινήσεις εμπορευμάτων για τις οποίες απαιτούνται ειδικές διατάξεις 7 ότι πρέπει να εφαρμοστούν κοινοτικά μέτρα εναρμόνισης 7

ότι πρέπει να καθοριστεί η ημερομηνία διαβίβασης των αποτελεσμάτων στην Επιτροπή, καθώς και ο τρόπος πραγματοποίησης των διορθώσεων, ούτως ώστε να καθίσταται δυνατή η περιοδική και ομοιόμορφη διάδοσή τους 7

ότι, δεδομένων των δεσμών που υπάρχουν μεταξύ των στατιστικών του εξωτερικού εμπορίου και των τελωνειακών διαδικασιών, πρέπει να ληφθούν υπόψη οι διατάξεις του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, για τη θέσπιση του κοινοτικού τελωνειακού κώδικα (2), όπως τροποποιήθηκε από την πράξη προσχώρησης της Αυστρίας, της Σουηδίας και της Φινλανδίας, και του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, περί καθορισμού ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3), όπως τροποποιήθηκε τελευταία από τον κανονισμό (ΕΚ) αριθ. 482/96 (4) 7

ότι κρίνεται σκόπιμο να αντικατασταθεί η νομοθεσία που ισχύει στον τομέα αυτό προκειμένου να αυξηθεί η διαφάνεια 7 ότι πρέπει, συνεπώς, να καταργηθεί ο κανονισμός (ΕΟΚ) αριθ. 546/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3678/87 (6), ο κανονισμός (ΕΟΚ) αριθ. 518/79 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 3521/87 (8), ο κανονισμός (ΕΟΚ) αριθ. 3345/80 της Επιτροπής (9), ο κανονισμός (ΕΟΚ) αριθ. 3678/87 και ο κανονισμός (ΕΟΚ) αριθ. 455/88 της Επιτροπής (10) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των στατιστικών των συναλλαγών αγαθών με τις τρίτες χώρες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΚΕΦΑΛΑΙΟ 1

ΓΕΝΙΚΗ ΔΙΑΤΑΞΗ

Άρθρο 1

Για τους σκοπούς του παρόντος κανονισμού θεωρούνται «εισαγωγές» οι κινήσεις εμπορευμάτων που αναφέρονται στο άρθρο 6 παράγραφος 1 στοιχείο α) του κανονισμού (ΕΚ) αριθ. 1172/95 (στο εξής «βασικός κανονισμός») και «εξαγωγές» οι κινήσεις εμπορευμάτων που αναφέρονται στο άρθρο 6 παράγραφος 1 στοιχείο β) του βασικού κανονισμού.

ΚΕΦΑΛΑΙΟ 2

ΑΝΤΙΚΕΙΜΕΝΟ ΚΑΙ ΠΕΡΙΟΔΟΣ ΑΝΑΦΟΡΑΣ

Άρθρο 2

Δυνάμει του άρθρου 6 παράγραφος 2 του βασικού κανονισμού, δεν αποτελούν αντικείμενο των στατιστικών του εξωτερικού εμπορίου τα εμπορεύματα:

- που τίθενται σε ελεύθερη κυκλοφορία αφού προηγουμένως τεθούν υπό το τελωνειακό καθεστώς της ενεργητικής τελειοποίησης ή της μεταποίησης υπό τελωνειακό καθεστώς,

- που περιλαμβάνονται στον κατάλογο των εξαιρέσεων του παραρτήματος Ι,

- για τα οποία εφαρμόζονται οι εξαιρέσεις που προβλέπονται στα άρθρα 23 και 25.

Άρθρο 3

1. Το στατιστικό κατώφλι που αναφέρεται στο άρθρο 12 του βασικού κανονισμού καθορίζεται, για κάθε είδος εμπορεύματος, κατά τρόπον ώστε οι εισαγωγές ή οι εξαγωγές που αντιπροσωπεύουν ποσό μεγαλύτερο από 800 Ecu, σε αξία, ή από 1 000 χιλιόγραμμα, σε καθαρή μάζα, να αποτελούν αντικείμενο των στατιστικών του εξωτερικού εμπορίου.

2. Κάθε κράτος μέλος ενημερώνει την Επιτροπή για το στατιστικό κατώφλι που καθόρισε σε εθνικό νόμισμα.

Άρθρο 4

1. Περίοδος αναφοράς είναι ο ημερολογιακός μήνας κατά τον οποίο εισάγονται ή εξάγονται τα αγαθά.

2. Όταν το μέσο διαβίβασης των στατιστικών πληροφοριών είναι το ενιαίο διοικητικό έγγραφο, η ημερομηνία λήψης της δήλωσης αυτής από το τελωνείο καθορίζει τον ημερολογιακό μήνα στον οποίο αντιστοιχούν τα δεδομένα.

ΚΕΦΑΛΑΙΟ 3

ΟΡΙΣΜΟΙ ΤΩΝ ΔΕΔΟΜΕΝΩΝ

Άρθρο 5

Οι ορισμοί των δεδομένων του άρθρου 10 παράγραφοι 1, 2 και 3 πρώτη περίπτωση του βασικού κανονισμού, καθώς και οι λεπτομέρειες αναφοράς τους στο μέσο διαβίβασης των πληροφοριών αναφέρονται στα άρθρα 6 έως 14.

Άρθρο 6

1. Ο «τελωνειακός προορισμός» καθορίζεται από το καθεστώς του οποίου οι κωδικοί προς αναφορά εμφαίνονται στο παράρτημα 38 του κανονισμού (ΕΟΚ) αριθ. 2454/93.

2. Με την επιφύλαξη των διατάξεων των σχετικών με το ενιαίο διοικητικό έγγραφο, το στατιστικό καθεστώς αναφέρεται στο μέσο διαβίβασης των πληροφοριών σε περίπτωση που τα κράτη μέλη δεν απαιτούν να αναφέρεται ο τελωνειακός προορισμός.

3. Κάθε κράτος μέλος που κάνει χρήση της δυνατότητας της παραγράφου 2 καταρτίζει τον κατάλογο των στατιστικών καθεστώτων που πρέπει να αναφέρονται στο μέσο διαβίβασης των πληροφοριών, έτσι ώστε να καθίσταται δυνατή η παροχή των στατιστικών στην Επιτροπή, σύμφωνα με την κωδικοποίηση της παραγράφου 4.

4. Η κωδικοποίηση των στατιστικών καθεστώτων έχει ως εξής:

α) εισαγωγές:

1 - συνήθεις

3 - μετά από παθητική τελειοποίηση

5 - για ενεργητική τελειοποίηση, σύστημα αναστολής

6 - για ενεργητική τελειοποίηση, σύστημα επιστροφής δασμών

7 - μετά από παθητική οικονομική υφαντουργική τελειοποίηση 7

β) εξαγωγές:

1 - συνήθεις

3 - για παθητική τελειοποίηση

5 - μετά από ενεργητική τελειοποίηση, σύστημα αναστολής

6 - μετά από ενεργητική τελειοποίηση, σύστημα επιστροφής δασμών

7 - για παθητική οικονομική υφαντουργική τελειοποίηση 7

Άρθρο 7

1. Νοούνται ως:

α) «χώρα καταγωγής», η χώρα από την οποία κατάγονται τα εμπορεύματα σύμφωνα με τον τίτλο ΙΙ κεφάλαιο 2 τμήμα 1 του κανονισμού (ΕΟΚ) αριθ. 2913/92 7

β) «χώρα προέλευσης», η χώρα από την οποία απεστάλησαν αρχικά τα εμπορεύματα στο κράτος μέλος εισαγωγής, χωρίς να έχουν αποτελέσει αντικείμενο καμίας στάθμευσης ή νομικής πράξης άσχετης με τη μεταφορά σε ενδιάμεση χώρα 7 σε περίπτωση που τα εμπορεύματα αποτέλεσαν αντικείμενο τέτοιων σταθμεύσεων ή πράξεων, ως χώρα προέλευσης θεωρείται η ενδιάμεση αυτή χώρα 7

γ) «χώρα προορισμού», η τελευταία γνωστή, τη στιγμή της εξαγωγής, χώρα προς την οποία πρέπει να εξαχθούν τα εμπορεύματα 7

δ) «κράτος μέλος εξαγωγής ή εισαγωγής», το κράτος μέλος στο οποίο πραγματοποιούνται οι διατυπώσεις εξαγωγής ή εισαγωγής 7

ε) «κράτος μέλος προορισμού», το γνωστό, τη στιγμή της εισαγωγής, κράτος μέλος προς το οποίο προορίζονται τελικά τα εμπορεύματα 7

στ) «πραγματικό κράτος μέλος εξαγωγής», το διαφορετικό από το κράτος μέλος εξαγωγής κράτος μέλος από το οποίο απεστάλησαν προηγουμένως τα εμπορεύματα με σκοπό να εξαχθούν, εφόσον ο εξαγωγέας δεν είναι εγκατεστημένος στο κράτος μέλος εξαγωγής.

Αν τα εμπορεύματα δεν απεστάλησαν προηγουμένως από άλλο κράτος μέλος με σκοπό να εξαχθούν ή αν ο εξαγωγέας είναι εγκατεστημένος στο κράτος μέλος εξαγωγής, το πραγματικό κράτος μέλος εξαγωγής συμπίπτει με το κράτος μέλος εξαγωγής.

2. Κατ' εφαρμογήν του άρθρου 10 παράγραφος 1 στοιχείο β) του βασικού κανονισμού, στο μέσο διαβίβασης των στατιστικών πληροφοριών πρέπει να αναφέρεται η χώρα καταγωγής.

Ωστόσο στις παρακάτω περιπτώσεις, πρέπει να αναφέρεται η χώρα προέλευσης:

α) για τα εμπορεύματα άγνωστης καταγωγής 7

β) για τα ακόλουθα εμπορεύματα, ακόμη και εάν είναι γνωστή η χώρα καταγωγής τους:

- εμπορεύματα του κεφαλαίου 97 της συνδυασμένης ονοματολογίας,

- εμπορεύματα που εισήχθησαν αφού υπέστησαν παθητική τελειοποίηση,

- εμπορεύματα που επιστρέφονται και λοιπά εμπορεύματα κοινοτικής καταγωγής.

Στις περιπτώσεις που προβλέπονται στα στοιχεία α) και β), με την επιφύλαξη των τελωνειακών διατάξεων, η αναφορά της χώρας καταγωγής δεν είναι υποχρεωτική.

3. Για τις ειδικές κινήσεις εμπορευμάτων που αποτελούν αντικείμενο του κεφαλαίου 4, οι χώρες-εταίροι που αναφέρονται στο κεφάλαιο αυτό θεωρούνται χώρες καταγωγής ή προορισμού.

4. Οι χώρες της παραγράφου 1 προσδιορίζονται και κωδικοποιούνται σύμφωνα με το άρθρο 9 του βασικού κανονισμού.

Άρθρο 8

Για τον προσδιορισμό της ποσότητας των εμπορευμάτων που πρέπει να αναφέρονται στα μέσα διαβίβασης των πληροφοριών, νοούνται ως:

α) «καθαρή μάζα», η μάζα του εμπορεύματος αυτού καθαυτού, χωρίς κανένα απολύτως στοιχείο συσκευασίας 7 με την επιφύλαξη τυχόν αντίθετων διατάξεων που θα θεσπιστούν δυνάμει του άρθρου 10 παράγραφος 4 του βασικού κανονισμού, η καθαρή μάζα πρέπει να αναφέρεται σε χιλιόγραμμα για κάθε διάκριση της συνδυασμένης ονοματολογίας 7

β) «συμπληρωματικές μονάδες», οι μονάδες μέτρησης της ποσότητας εκτός από τις μονάδες μέτρησης της μάζας που εκφράζονται σε χιλιόγραμμα 7 οι συμπληρωματικές μονάδες πρέπει να αναφέρονται σύμφωνα με τις ενδείξεις που περιλαμβάνονται στην ισχύουσα έκδοση της συνδυασμένης ονοματολογίας, έναντι των αντιστοίχων διακρίσεων. Κατάλογος των εν λόγω συμπληρωματικών μονάδων δημοσιεύεται στο πρώτο μέρος «Προκαταρκτικές διατάξεις» της εν λόγω ονοματολογίας.

Άρθρο 9

1. Η στατιστική αξία είναι:

- κατά την εξαγωγή, η αξία των εμπορευμάτων στον τόπο και τη στιγμή της εξόδου τους από το στατιστικό έδαφος του κράτους μέλους εξαγωγής,

- κατά την εισαγωγή, η αξία των εμπορευμάτων στον τόπο και τη στιγμή της εισόδου τους στο στατιστικό έδαφος του κράτους μέλους εισαγωγής.

2. Ο υπολογισμός της αξίας των εμπορευμάτων, που αναφέρεται στην παράγραφο 1, πραγματοποιείται:

- σε περίπτωση πώλησης ή αγοράς, με βάση το τιμολογημένο ποσό αυτών των εμπορευμάτων,

- στις υπόλοιπες περιπτώσεις, με βάση το ποσό που θα είχε τιμολογηθεί σε περίπτωση πώλησης ή αγοράς.

Στις περιπτώσεις στις οποίες αυτή έχει προσδιοριστεί, η δασμολογητέα αξία, που καθορίζεται σύμφωνα με τον κανονισμό (ΕΟΚ) αριθ. 2913/92, αποτελεί τη βάση για τον καθορισμό της αξίας των εμπορευμάτων.

3. Η στατιστική αξία πρέπει να περιλαμβάνει μόνο τις συναφείς δαπάνες, όπως είναι οι δαπάνες μεταφοράς και ασφάλισης, που αφορούν το μέρος της διαδρομής το οποίο:

- σε περίπτωση εξαγωγής, βρίσκεται στο στατιστικό έδαφος του κράτους μέλους εξαγωγής,

- σε περίπτωση εισαγωγής, βρίσκεται εκτός του στατιστικού εδάφους του κράτους μέλους εισαγωγής.

Αντίθετα, η στατιστική αξία δεν περιλαμβάνει τους φόρους που οφείλονται κατά την εξαγωγή ή την εισαγωγή, όπως είναι οι τελωνειακοί δασμοί, ο φόρος προστιθέμενης αξίας, οι ειδικοί φόροι κατανάλωσης, οι εισφορές, οι εξαγωγικές επιστροφές ή άλλοι φόροι ισοδύναμου αποτελέσματος.

4. Για τα εμπορεύματα που προκύπτουν από πράξεις τελειοποίησης, η στατιστική αξία υπολογίζεται ως εάν τα εμπορεύματα αυτά είχαν παραχθεί εξ ολοκλήρου στη χώρα τελειοποίησης.

5. Η στατιστική αξία που πρέπει να αναφέρεται στο μέσο διαβίβασης των πληροφοριών εκφράζεται σε εθνικό νόμισμα. Τα κράτη μέλη μπορούν να επιτρέψουν την αναφορά της αξίας αυτής σε άλλο νόμισμα.

Η προς χρήση για τον υπολογισμό της στατιστικής αξίας συναλλαγματική ισοτιμία είναι είτε η συναλλαγματική ισοτιμία που καθορίστηκε για τον υπολογισμό της δασμολογητέας αξίας είτε η επίσημη συναλλαγματική ισοτιμία που ισχύει την στιγμή της εξαγωγής ή της εισαγωγής.

Με την επιφύλαξη της τελωνειακής νομοθεσίας, σε περίπτωση περιοδικής δήλωσης, τα κράτη μέλη μπορούν να καθορίσουν ενιαία συναλλαγματική ισοτιμία σχετικά με την περίοδο αυτή για τη μετατροπή σε εθνικό νόμισμα.

6. Κατόπιν αιτήσεως της Επιτροπής, τα κράτη μέλη της διαβιβάζουν τις πληροφορίες που απαιτούνται για την προσαρμογή της στατιστικής αξίας, κατά τρόπον ώστε η αξία αυτή να αντιστοιχεί στην αξία των εμπορευμάτων στον τόπο και τη στιγμή της διέλευσης από τα εξωτερικά σύνορα.

Άρθρο 10

1. Ως «τρόπος μεταφοράς στα εξωτερικά σύνορα» νοείται ο τρόπος μεταφοράς που καθορίζεται από το μέσο ενεργητικής μεταφοράς με το οποίο:

- κατά την εξαγωγή, τεκμαίρεται ότι τα εμπορεύματα εγκαταλείπουν το στατιστικό έδαφος της Κοινότητας,

- κατά την εισαγωγή, τα εμπορεύματα τεκμαίρεται ότι εισήλθαν στο στατιστικό έδαφος της Κοινότητας.

2. Ως «τρόπος εσωτερικής μεταφοράς» νοείται ο τρόπος μεταφοράς που καθορίζεται από το μέσο ενεργητικής μεταφοράς με το οποίο:

- κατά την εξαγωγή, τεκμαίρεται ότι τα εμπορεύματα εγκαταλείπουν τον τόπο αναχώρησης,

- κατά την εισαγωγή, τα εμπορεύματα φθάνουν στον τόπο άφιξης.

Το στοιχείο αυτό απαιτείται μόνο στις περιπτώσεις που προβλέπονται από την τελωνειακή νομοθεσία.

3. Οι τρόποι μεταφοράς είναι οι παρακάτω:

>ΘΕΣΗ ΠΗΝΑΚΑ>

4. Στο μέσο διαβίβασης των πληροφοριών, οι τρόποι μεταφοράς προσδιορίζονται με τους κωδικούς της στήλης Α του καταλόγου της παραγράφου 3.

Τα κράτη μέλη μπορούν να ζητήσουν να προσδιορίζονται οι τρόποι μεταφοράς, στο μέσο διαβίβασης των πληροφοριών, με τους κωδικούς της στήλης Β του παραπάνω καταλόγου.

5. Πρέπει να αναφέρεται η ενδεχόμενη μεταφορά των εμπορευμάτων σε εμπορευματοκιβώτια, κατά την έννοια του άρθρου 670 στοιχεία ζ) του κανονισμού (ΕΟΚ) αριθ. 2454/93, κατά τη διέλευση από τα εξωτερικά σύνορα, εκτός αν ο τρόπος μεταφοράς προσδιορίζεται με τους κωδικούς 5(50), 7(70) και 9(90).

Οι κωδικοί που πρέπει να χρησιμοποιούνται για το σκοπό αυτό είναι οι εξής:

0: εμπορεύματα που δεν μεταφέρονται σε εμπορευματοκιβώτια 7

1: εμπορεύματα που μεταφέρονται σε εμπορευματοκιβώτια.

6. Πρέπει να αναφέρεται η εθνικότητα του μέσου ενεργητικής μεταφοράς στα εξωτερικά σύνορα, όπως είναι γνωστή κατά την εξαγωγή ή κατά την εισαγωγή, εκτός αν ο τρόπος μεταφοράς στα εξωτερικά σύνορα προσδιορίζεται με τους κωδικούς 2 (20 ή 23), 5 (50), 7 (70) και 9 (90).

Για το σκοπό αυτό, πρέπει να χρησιμοποιούνται οι κωδικοί των χωρών που καθορίζονται δυνάμει του άρθρου 9 του βασικού κανονισμού.

7. Ως μέσο ενεργητικής μεταφοράς νοείται το μέσο που εξασφαλίζει την πρόωση (κίνηση) 7 σε περίπτωση συνδυασμένης μεταφοράς ή αν υπάρχουν πολλά μεταφορικά μέσα, ως μέσο ενεργητικής μεταφοράς θεωρείται εκείνο που εξασφαλίζει την πρόωση του συνόλου.

Η εθνικότητα του μέσου ενεργητικής μεταφοράς είναι εκείνη της χώρας ταξινόμησης, νηολόγησης ή εγγραφής (καταχώρισης) του μέσου αυτού στα σχετικά μητρώα, όπως αυτή είναι γνωστή κατά τη διεκπεραίωση των διατυπώσεων.

Άρθρο 11

1. Ως «προτίμηση» νοείται το δασμολογικό καθεστώς βάσει του οποίου εφαρμόζονται προτιμησιακοί δασμοί που έχουν ανασταλεί πλήρως ή εν μέρει δυνάμει συμβάσεων, συμφωνιών ή ειδικών κανονισμών της Κοινότητας.

2. Η προτίμηση αναφέρεται σύμφωνα με τους κωδικούς που προβλέπονται για το σκοπό αυτό από τον κανονισμό (ΕΟΚ) αριθ. 2454/93.

Άρθρο 12

1. Ως «τιμολογημένο ποσό» νοείται το ποσό που αναφέρεται στο τιμολόγιο ή το έγγραφο που το αντικαθιστούν.

2. Ως «νόμισμα» νοείται το νόμισμα στο οποίο εκφράζεται το τιμολογημένο ποσό.

Άρθρο 13

1. Νοείται ως:

α) «συναλλαγή» κάθε πράξη, εμπορική ή μη, που έχει ως αποτέλεσμα κίνηση εμπορευμάτων η οποία αποτελεί αντικείμενο της στατιστικής εξωτερικού εμπορίου 7

β) «φύση της συναλλαγής», το σύνολο των χαρακτηριστικών που διακρίνουν τις συναλλαγές μεταξύ τους.

2. Ο κατάλογος των συναλλαγών εμφαίνεται στο παράρτημα ΙΙ.

Οι συναλλαγές προσδιορίζονται στο μέσο διαβίβασης των πληροφοριών με τους κωδικούς αριθμούς της στήλης Α ή με συνδυασμό των κωδικών της στήλης Α και των υποδιαιρέσεών τους της στήλης Β, που προβλέπονται στον προαναφερθένα κατάλογο.

Άρθρο 14

1. Ως «όροι παράδοσης» νοούνται οι διατάξεις της σύμβασης πώλησης οι οποίες καθορίζουν λεπτομερώς τις αντίστοιχες υποχρεώσεις του πωλητή και του αγοραστή σύμφωνα με τους Incoterms του Διεθνούς Εμπορικού Επιμελητηρίου.

2. Οι όροι παράδοσης προσδιορίζονται στο μέσο διαβίβασης των πληροφοριών με τους κωδικούς και, ενδεχομένως, τις ενδείξεις που πρέπει να αναφέρονται σύμφωνα με το παράρτημα ΙΙΙ.

ΚΕΦΑΛΑΙΟ 4

ΕΙΔΙΚΕΣ ΚΙΝΗΣΕΙΣ

Τμήμα 1

Γενικές Διατάξεις

Άρθρο 15

1. Ως «ειδικές κινήσεις εμπορευμάτων» νοούνται οι κινήσεις εμπορευμάτων που χαρακτηρίζονται από ιδιαιτερότητες σημαντικές για την ερμηνεία της πληροφορίας, οι οποίες αφορούν, κατά περίπτωση, την κίνηση αυτή καθαυτή, τη φύση των εμπορευμάτων, τη συναλλαγή η οποία έχει ως αποτέλεσμα την κίνηση των εμπορευμάτων, τον εξαγωγέα ή τον εισαγωγέα των εμπορευμάτων.

2. Οι ειδικές κινήσεις εμπορευμάτων αφορούν:

α) επισκευή μεταφορικών μέσων 7

β) ξένες και εθνικές ένοπλες δυνάμεις 7

γ) βιομηχανικά συγκροτήματα 7

δ) τμηματικές αποστολές 7

ε) εφοδιασμό για αποθήκες καυσίμων πλοίων και αεροσκαφών 7

στ) λοιπούς εφοδιασμούς πλοίων 7

ζ) συντονισμένες κατασκευές 7

η) ταχυδρομικές αποστολές 7

θ) πλοία και αεροσκάφη κατά την έννοια του τμήματος 3 7

ι) τη θαλάσσια αλιεία 7

ια) μέρη αυτοκινήτων οχημάτων και αεροσκαφών 7

ιβ) εγκαταστάσεις ανοιχτής θάλασσας 7

ιγ) στρατιωτικά είδη 7

ιδ) προϊόντα πετρελαίου 7

3. Εκτός αντιθέτων διατάξεων του παρόντος κανονισμού ή διατάξεων που να έχουν θεσπιστεί σύμφωνα με το άρθρο 21 του βασικού κανονισμού, οι ειδικές κινήσεις αναφέρονται σύμφωνα με τις σχετικές εθνικές διατάξεις.

Τμήμα 2

Βιομηχανικά συγκροτήματα

Άρθρο 16

1. Ως «βιομηχανικό συγκρότημα» νοείται ένας συνδυασμός μηχανών, συσκευών, εξοπλισμών, οργάνων και υλικών, στο εξής ονομαζόμενων «στοιχεία», που υπάγονται σε διάφορες κλάσεις της ονοματολογίας του εναρμονισμένου συστήματος και τα οποία πρέπει να συμβάλλουν στη δραστηριότητα μιας μονάδας μεγάλων διαστάσεων για την παραγωγή αγαθών ή την παροχή υπηρεσιών.

Δύνανται να θεωρούνται ως στοιχεία ενός βιομηχανικού συγκροτήματος και οποιαδήποτε άλλα εμπορεύματα τα οποία πρόκειται να χρησιμεύσουν για την κατασκευή του, με την προϋπόθεση ότι τα εμπορεύματα αυτά δεν έχουν αποκλειστεί από τη στατιστική επεξεργασία κατ' εφαρμογήν του βασικού κανονισμού.

2. Η στατιστική καταχώριση των εξαγωγών βιομηχανικών συγκροτημάτων μπορεί να αποτελέσει αντικείμενο απλοποιημένης διαδικασίας δήλωσης. Το ευεργέτημα της διαδικασίας αυτής χορηγείται, με αίτησή τους, στους υπόχρεους παροχής στατιστικών πληροφοριών, σύμφωνα με τους όρους που καθορίζονται από τον παρόντα κανονισμό.

3. Η απλοποίηση ισχύει μόνο για τις εξαγωγές βιομηχανικών συγκροτημάτων η συνολική στατιστική αξία καθενός από τα οποία υπερβαίνει τα 1,5 εκατομμύρια Ecu, εκτός αν πρόκειται για επαναχρησιμοποιούμενα βιομηχανικά συγκροτήματα 7 στην περίπτωση αυτή, τα κράτη μέλη ενημερώνουν την Επιτροπή για τα κριτήρια που χρησιμοποιούν.

Η συνολική στατιστική αξία ενός βιομηχανικού συγκροτήματος προκύπτει από την άθροιση, αφενός μεν, των στατιστικών αξιών των επιμέρους εξαρτημάτων του και, αφετέρου, των στατιστικών αξιών των εμπορευμάτων που αναφέρονται στην παράγραφο 1 δεύτερο εδάφιο.

Άρθρο 17

1. Για τους σκοπούς του παρόντος τμήματος, εφαρμόζονται οι διαδικασίες ομαδοποίησης που προβλέπονται στο κεφάλαιο 98 της συνδυασμένης ονοματολογίας, όσον αφορά τα στοιχεία των βιομηχανικών συγκροτημάτων που υπάγονται στα κεφάλαια 63, 68, 69, 70, 72, 73, 76, 82, 84, 85, 86, 87, 90 και 94 για καθένα από τα κεφάλαια αυτά και για καθεμία από τις κλάσεις που τα αποτελούν.

2. Για τους σκοπούς του παρόντος τμήματος, τα στοιχεία ενός δεδομένου κεφαλαίου κατατάσσονται στη διάκριση ομαδοποίησης του κεφαλαίου 98 η οποία αφορά το εν λόγω κεφάλαιο, εκτός αν οι αρμόδιες υπηρεσίες που περιέχονται στον κατάλογο που παρατίθεται στο κεφάλαιο 98, επιβάλλουν να καταταγούν στο εν λόγω κεφάλαιο, στις κατάλληλες διακρίσεις ομαδοποίησης στο επίπεδο των κλάσεων της ονοματολογίας του εναρμονισμένου συστήματος ή να εφαρμοστούν οι διατάξεις της παραγράφου 3.

Εντούτοις, η απλοποιημένη διαδικασία δεν εμποδίζει την από μέρους της αρμόδιας υπηρεσίας κατάταξη σε ορισμένες διακρίσεις της συνδυασμένης ονοματολογίας των στοιχείων που υπάγονται σ' αυτές, κατά την έννοια του άρθρου 1 παράγραφος 2 στοιχείο β) του κανονισμού (ΕΟΚ) αριθ. 2658/87 του Συμβουλίου (11).

3. Όταν οι αρμόδιες υπηρεσίες που αναφέρονται στην παράγραφο 2 εκτιμούν την αξία των εν λόγω στοιχείων και εμπορευμάτων ως πολύ χαμηλή για να δικαιολογηθεί η καταχώρισή τους στις διακρίσεις ομαδοποίησης για βιομηχανικά συγκροτήματα τις σχετικές με τα κεφάλαια στα οποία υπάγονται, εφαρμόζονται ειδικές διακρίσεις ομαδοποίησης, που προβλέπονται από τη συνδυασμένη ονοματολογία.

Άρθρο 18

Οι κωδικοί αριθμοί οι σχετικοί με τις διακρίσεις ομαδοποίησης για βιομηχανικά συγκροτήματα συντίθενται ακολουθώντας τους ακόλουθους κανόνες, σύμφωνα με τη συνδυασμένη ονοματολογία:

1. Ο κωδικός αποτελείται από 8 ψηφία.

2. Τα δύο πρώτα ψηφία είναι το 9 και το 8 αντιστοίχως.

3. Το τρίτο ψηφίο, που χρησιμεύει για το χαρακτηρισμό των εξαγωγών βιομηχανικών συγκροτημάτων, είναι το 8.

4. Το τέταρτο ψηφίο ποικίλλει από το 0 έως το 9, ανάλογα με την κύρια οικονομική δραστηριότητα του εξαγόμενου βιομηχανικού συγκροτήματος και σύμφωνα με την παρακάτω κατάταξη:

>ΘΕΣΗ ΠΗΝΑΚΑ>

5. Το πέμπτο και έκτο ψηφίο αντιστοιχούν στον αριθμό του κεφαλαίου της συνδυασμένης ονοματολογίας το οποίο αφορά η διάκριση ομαδοποίησης. Ωστόσο, ενόψει της εφαρμογής του άρθρου 17 παράγραφος 3, αυτά τα στοιχεία (πέμπτο και έκτο) είναι το 9.

6. Για τις διακρίσεις ομαδοποίησης:

- σε επίπεδο κεφαλαίου της συνδυασμένης ονοματολογίας, το έβδομο και το όγδοο ψηφίο είναι 0,

- σε επίπεδο κλάσης της ονοματολογίας του εναρμονισμένου συστήματος, το έβδομο και το όγδοο ψηφίο αντιστοιχούν στο τρίτο και τέταρτο ψηφίο της κλάσης αυτής.

7. Οι αρμόδιες υπηρεσίες που αναφέρονται στο άρθρο 17 παράγραφος 2 καθορίζουν την ονομασία και τον κωδικό αριθμό της συνδυασμένης ονοματολογίας που πρέπει να χρησιμοποιούνται στο μέσο διαβίβασης των στατιστικών πληροφοριών για τον προσδιορισμό των στοιχείων ενός βιομηχανικού συγκροτήματος.

Άρθρο 19

1. Οι υπόχρεοι παροχής στατιστικών πληροφοριών δεν δύνανται να προσφύγουν στην απλοποιημένη διαδικασία δήλωσης χωρίς να έχουν προηγουμένως λάβει σχετική έγκριση, σύμφωνα με τις διαδικασίες που καθορίζει κάθε κράτος μέλος στο πλαίσιο του παρόντος τμήματος.

2. Σε περίπτωση βιομηχανικού συγκροτήματος τα στοιχεία του οποίου εξάγονται από περισσότερα του ενός κράτη μέλη, κάθε κράτος μέλος εγκρίνει την εφαρμογή της απλοποιημένης διαδικασίας για τις εξαγωγές που το αφορούν. Εντούτοις, η έγκριση αυτή δύναται να χορηγηθεί μόνο κατόπιν υποβολής των εγγράφων που αποδεικνύουν ότι καλύπτεται η συνολική στατιστική αξία η οποία ορίζεται στο άρθρο 16 παράγραφος 3, ή ότι άλλα κριτήρια δικαιολογούν την προσφυγή στην απλοποιημένη διαδικασία.

3. Όταν η αρμόδια υπηρεσία που αναφέρεται στο άρθρο 17 παράγραφος 2 δεν είναι η υπηρεσία που είναι υπεύθυνη για την κατάρτιση των στατιστικών του εξωτερικού εμπορίου του εξάγοντος κράτους μέλους, η υπηρεσία αυτή παρέχει την έγκριση μόνο μετά από σύμφωνη γνώμη της τελευταίας αυτής υπηρεσίας.

Τμήμα 3

Εισαγωγές και εξαγωγές σκαφών και αεροσκαφών

Άρθρο 20

Για τους σκοπούς του παρόντος τμήματος νοούνται ως:

α) σκάφη: τα σκάφη θαλάσσιας ναυσιπλοΐας που αναφέρονται στις συμπληρωματικές σημειώσεις 1 και 2 του κεφαλαίου 89 της συνδυασμένης ονοματολογίας, καθώς και τα πολεμικά πλοία 7

β) αεροσκάφη: τα αεροπλάνα που υπάγονται στον κωδικό ΣΟ 8802, για χρήση στην πολιτική αεροπορία, εφόσον προορίζονται για εκμετάλλευση από αεροπορική εταιρεία, ή για στρατιωτική χρήση 7

γ) κυριότητα σκάφους ή αεροσκάφους: το γεγονός ότι ένα φυσικό ή νομικό πρόσωπο φέρεται στα σχετικά μητρώα ως ιδιοκτήτης σκάφους ή αεροσκάφους 7

δ) χώρα εταίρος:

- κατά την εισαγωγή, η τρίτη χώρα κατασκευής, αν το σκάφος ή το αεροσκάφος είναι καινούργιο 7 στις υπόλοιπες περιπτώσεις, η τρίτη χώρα στην οποία είναι εγκατεστημένο το φυσικό ή νομικό πρόσωπο που μεταβιβάζει την κυριότητα του σκάφους ή του αεροσκάφους,

- κατά την εξαγωγή, η τρίτη χώρα στην οποία είναι εγκατεστημένο το φυσικό ή νομικό πρόσωπο στο οποίο μεταβιβάζεται η κυριότητα του σκάφους ή του αεροσκάφους.

Άρθρο 21

1. Αποτελούν αντικείμενο των στατιστικών του εξωτερικού εμπορίου:

α) η μεταβίβαση της κυριότητας σκάφους ή αεροσκάφους από φυσικό ή νομικό πρόσωπο εγκατεστημένο σε τρίτη χώρα σε φυσικό ή νομικό πρόσωπο εγκατεστημένο σε κράτος μέλος 7 η πράξη αυτή εξομοιώνεται με εισαγωγή 7

β) η μεταβίβαση της κυριότητας σκάφους ή αεροσκάφους από φυσικό ή νομικό πρόσωπο εγκατεστημένο σε κράτος μέλος σε φυσικό ή νομικό πρόσωπο εγκατεστημένο σε τρίτη χώρα 7 η πράξη αυτή εξομοιώνεται με εξαγωγή 7

γ) η θέση σκαφών ή αεροσκαφών υπό το τελωνειακό καθεστώς της ενεργητικής τελειοποίησης και η επανεξαγωγή τους σε τρίτη χώρα μετά από ενεργητική τελειοποίηση 7

δ) η θέση σκαφών ή αεροσκαφών υπό το τελωνειακό καθεστώς της παθητικής τελειοποίησης και η επανεισαγωγή τους μετά από παθητική τελειοποίηση.

2. Η επεξεργασία των αποτελεσμάτων που αφορούν τις πράξεις που αναφέρονται στην παράγραφο 1 στοιχεία α) και β), γίνεται με βάση τα παρακάτω δεδομένα:

- τον κωδικό που αντιστοιχεί στην υποδιαίρεση της συνδυασμένης ονοματολογίας,

- το στατιστικό καθεστώς,

- τη χώρα εταίρο,

- την ποσότητα, σε αριθμό τεμαχίων και υπό τη μορφή των άλλων συμπληρωματικών μονάδων που προβλέπονται ενδεχομένως από τη συνδυασμένη ονοματολογία, για τα σκάφη, και την ποσότητα, σε καθαρή μάζα και σε συμπληρωματικές μονάδες, για τα αεροσκάφη,

- τη στατιστική αξία.

Άρθρο 22

Για την εφαρμογή του παρόντος τμήματος, τα κράτη μέλη χρησιμοποιούν όλες τις διαθέσιμες πηγές πληροφοριών.

Τμήμα 4

Ένοπλες δυνάμεις

Άρθρο 23

Δεν αποτελούν αντικείμενο των στατιστικών του εξωτερικού εμπορίου:

- τα εξαγόμενα εμπορεύματα που προορίζονται για τις εθνικές ένοπλες δυνάμεις που σταθμεύουν έξω από το στατιστικό έδαφος,

- τα εισαγόμενα εμπορεύματα που είχαν εξαχθεί από τις εθνικές ένοπλες δυνάμεις έξω από το στατιστικό έδαφος,

- τα εμπορεύματα που αποκτώνται ή μεταβιβάζονται στο στατιστικό έδαφος κράτους μέλους από τις αλλοδαπές ένοπλες δυνάμεις που σταθμεύουν στο κράτος αυτό.

Άρθρο 24

1. Όταν τα εμπορεύματα εξάγονται με προορισμό αλλοδαπές ένοπλες δυνάμεις που σταθμεύουν έξω από το στατιστικό έδαφος του κράτους μέλους εξαγωγής, η χώρα στάθμευσης θεωρείται ως χώρα προορισμού.

2. Όταν τα εμπορεύματα εισάγονται προερχόμενα από αλλοδαπές ένοπλες δυνάμεις που σταθμεύουν έξω από το στατιστικό έδαφος του κράτους μέλους εισαγωγής, η χώρα στάθμευσης θεωρείται ως χώρα καταγωγής.

Τμήμα 5

Επισκευή μέσων μεταφοράς

Άρθρο 25

Δεν αποτελούν αντικείμενο των στατιστικών του εξωτερικού εμπορίου:

- τα εισαγόμενα εμπορεύματα τα οποία προορίζονται για την επισκευή αλλοδαπών μέσων μεταφοράς, εμπορευματοκιβωτίων και βοηθητικού υλικού μεταφορών που βρίσκονται προσωρινά στο στατιστικό έδαφος του κράτους μέλους εισαγωγής, αλλά δεν έχουν τεθεί υπό το τελωνειακό καθεστώς της ενεργητικής τελειοποίησης,

- τα εξαγόμενα εμπορεύματα που προορίζονται για την επισκευή μέσων μεταφοράς, εμπορευματοκιβωτίων και βοηθητικού υλικού μεταφορών του κράτους μέλους εξαγωγής, τα οποία βρίσκονται προσωρινά έξω από το στατιστικό έδαφος του εν λόγω κράτους μέλους, αλλά δεν έχουν τεθεί υπό το τελωνειακό καθεστώς της παθητικής τελειοποίησης,

- τα εξαρτήματα που αντικαθίστανται στα πλαίσια των επισκευών που αναφέρονται στη πρώτη και δεύτερη περίπτωση και τα οποία δεν εξέρχονται από το στατιστικό έδαφος στο οποίο λαμβάνουν χώρα οι επισκευές αυτές.

ΚΕΦΑΛΑΙΟ 5

ΕΠΕΞΕΡΓΑΣΙΑ ΚΑΙ ΔΙΑΒΙΒΑΣΗ ΤΩΝ ΑΠΟΤΕΛΕΣΜΑΤΩΝ

Άρθρο 26

Κατ' εφαρμογή του άρθρου 13 του βασικού κανονισμού, τα κράτη μέλη διαβιβάζουν αμελλητί στην Επιτροπή, το αργότερο έξι εβδομάδες μετά τη λήξη της περιόδου αναφοράς, τα μηνιαία αποτελέσματα των στατιστικών του εξωτερικού τους εμπορίου.

Άρθρο 27

1. Αν τα στοιχεία που περιλαμβάνονται σε κάποιο μέσο διαβίβασης στατιστικών πληροφοριών πρέπει να διορθωθούν, οι διορθώσεις γίνονται στα αποτελέσματα της περιόδου αναφοράς.

2. Τα κράτη μέλη διαβιβάζουν τα διορθωμένα μηνιαία στοιχεία σε τριμηνιαία τουλάχιστον βάση, συνοδευόμενα από αρχείο που περιλαμβάνει τα ετήσια αθροιστικά και διορθωμένα στοιχεία.

Άρθρο 28

Τα κράτη μέλη διατηρούν τα μέσα διαβίβασης των στατιστικών πληροφοριών που αναφέρονται στα στοιχεία 7 και 23 του βασικού κανονισμού, ή, εν πάση περιπτώσει, τα πληροφοριακά στοιχεία που περιέχονται σ' αυτά, τουλάχιστον επί δύο έτη μετά τη λήξη του έτους στο οποίο αναφέρονται τα μέσα αυτά.

ΚΕΦΑΛΑΙΟ 6

ΤΕΛΙΚΕΣ ΔΙΑΤΑΞΕΙΣ

Άρθρο 29

Τα κράτη μέλη διαβιβάζουν στην Επιτροπή τις οδηγίες που διατυπώνουν σε εθνικό επίπεδο, καθώς και κάθε μεταγενέστερη τροποποίησή τους.

Άρθρο 30

Καταργούνται οι κανονισμοί (ΕΟΚ) αριθ. 546/77, (ΕΟΚ) αριθ. 518/79, (ΕΟΚ) αριθ. 3345/80, (ΕΟΚ) αριθ. 3678/87 και (ΕΟΚ) αριθ. 455/88.

Οι παραπομπές στους καταργούμενους κανονισμούς πρέπει να θεωρείται ότι γίνονται στον παρόντα κανονισμό.

Άρθρο 31

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαΐου 1996.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ αριθ. L 118 της 25. 5. 1995, σ. 10.

(2) ΕΕ αριθ. L 302 της 19. 10. 1992, σ. 1.

(3) ΕΕ αριθ. L 253 της 11. 10. 1993, σ. 1.

(4) ΕΕ αριθ. L 70 της 20. 3. 1996, σ. 4.

(5) ΕΕ αριθ. L 70 της 17. 3. 1977, σ. 13.

(6) ΕΕ αριθ. L 346 της 10. 12. 1987, σ. 12.

(7) ΕΕ αριθ. L 69 της 20. 3. 1979, σ. 10.

(8) ΕΕ αριθ. L 335 της 25. 11. 1987, σ. 8.

(9) ΕΕ αριθ. L 351 της 24. 12. 1980, σ. 12.

(10) ΕΕ αριθ. L 46 της 19. 2. 1988, σ. 19.

(11) ΕΕ αριθ. L 256 της 7. 9. 1987, σ. 1.

ΠΑΡΑΡΤΗΜΑ Ι

Κατάλογος των εξαιρέσεων που προβλέπονται στο άρθρο 2

Εξαιρούνται από την επεξεργασία τα στοιχεία τα σχετικά με τα ακόλουθα εμπορεύματα:

α) τα μέσα πληρωμής που έχουν νόμιμη κυκλοφορία και οι αξίες 7

β) ο λεγόμενος νομισματικός χρυσός 7

γ) οι έκτακτες ενισχύσεις σε πληγείσες περιοχές 7

δ) ως εκ της διπλωματικής ή παρόμοιας φύσης του προορισμού τους:

1. τα εμπορεύματα που απολαύουν διπλωματικής και προξενικής ή παρόμοιας ασυλίας 7

2. τα δώρα που προσφέρονται σε αρχηγό κράτους και σε μέλη κυβερνήσεως ή Κοινοβουλίου 7

3. τα αντικείμενα που κυκλοφορούν στο πλαίσιο της αμοιβαίας διοικητικής συνδρομής 7

ε) εφόσον δεν αποτελούν αντικείμενο εμπορικής συναλλαγής:

1. τα παράσημα, οι τιμητικές διακρίσεις, τα τιμητικά βραβεία, τα μετάλλια και τα αναμνηστικά εμβλήματα 7

2. το υλικό, οι προμήθειες και τα αντικείμενα ταξιδίου, συμπεριλαμβανομένων των αθλητικών ειδών, που προορίζονται για προσωπική χρήση ή κατανάλωση και τα οποία συνοδεύουν, προηγούνται ή έπονται του ταξιδίου 7

3. τα είδη προικός, τα αντικείμενα μετακομίσεως ή κληρονομιάς 7

4. τα φέρετρα, οι τεφροδόχοι, τα αντικείμενα νεκρώσιμης διακόσμησης και τα αντικείμενα που προορίζονται για τη συντήρηση τάφων και ταφικών μνημείων 7

5. τα διαφημιστικά είδη 7

6. τα εμπορεύματα που κατέστησαν άχρηστα ή μη πρόσφορα για βιομηχανική χρήση 7

7. το έρμα 7

8. οι φωτογραφίες, τα εκτυπωθέντα και εμφανισθέντα φιλμ, τα σχέδια, τα σκίτσα, τα αντίγραφα σχεδίων, τα χειρόγραφα, οι φάκελοι, τα διοικητικά έντυπα, τα αρχεία, τα τυπογραφικά δοκίμια, καθώς και κάθε μέσο εγγραφής πληροφοριών που χρησιμοποιείται στο πλαίσιο διεθνούς ανταλλαγής πληροφοριών 7

9. τα γραμματόσημα 7

10. τα φαρμακευτικά προϊόντα που χρησιμοποιούνται σε διεθνείς αθλητικές εκδηλώσεις 7

στ) τα προϊόντα που χρησιμοποιούνται στο πλαίσιο έκτακτων, κοινών ενεργειών για την προστασία προσώπων ή του περιβάλλοντος 7

ζ) τα εμπορεύματα που αποτελούν αντικείμενο μη εμπορικής διακίνησης μεταξύ φυσικών προσώπων που διαμένουν σε παραμεθόριες ζώνες που καθορίζονται από τα κράτη μέλη (παραμεθόρια διακίνηση) 7 τα προϊόντα που λαμβάνονται από παραγωγούς γεωργικών προϊόντων από εγκαταστάσεις που βρίσκονται εκτός, αλλά σε άμεση γειτνίαση, με το στατιστικό έδαφος στο οποίο εδρεύει η γεωργική τους εκμετάλλευση.

ΠΑΡΑΡΤΗΜΑ ΙΙ

Κατάλογος συναλλαγών που προβλέπεται στο άρθρο 13 παράγραφος 2

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Κατάλογος των όρων παράδοσης που προβλέπεται στο άρθρο 14 παράγραφος 2

>

ΘΕΣΗ ΠΗΝΑΚΑ>

Τρίτο τμήμα του πεδίου

1: τόπος στο σχετικό κράτος μέλος 7

2: τόπος σε άλλο κράτος μέλος 7

3: άλλοι τόποι (εκτός του εδάφους της Κοινότητας).